Адукацыйная галіна ў вобласці фінансуецца, як правіла, своечасова і ў поўным аб’ёме. Істотны той факт, што ў параўнанні з папярэднімі гадамі сёлета бюджэтнае фінансаванне ўзрасло і складае амаль 4 трлн рублёў. Вобласць досыць актыўна інвесціруе ў адукацыю. Значныя сродкі з абласнога бюджэту накіраваны на рамонт, рэканструкцыю і мадэрнізацыю ўстаноў адукацыі для стварэння найбольш сучасных умоў для навучання дзяцей. У гэтым годзе на будаўніцтва новых адукацыйных аб’ектаў прадугледжана ў абласным бюджэце 174,2 млрд рублёў.